nang nakitang hindi mapasigabo ang malamig na kaluluwang iyon, ay gumamit ng ibang pangangatwiran, at tumanong na iniba ang pagsasalita. at sa ala ala ng inyong ina at kapatid ano ang ginagawa ninyo? sukat na ba ang sa taon taon ay pumarito at tumaghoy na wariy babai, sa ibabaw ng libingan? at tumawa ng pakutya. tumama ang tudla; si basilioy nagbagong anyo at humakbang ng isang hakbang. ano ang ibig ninyong gawin ko? ang tanong na nagngangalit walang pagkunan nang kailangan, walang katangian matatamo ko baga ang katwirang laban sa mga pumatay sa kanila? isa pa akong masasawi, at madudurog akong kagaya ng kaputol na salaming ipukol sa isang batong buhay. ah, masama ang ginawa ninyong ipaalala pa sa akin, sapagkat iyay isang walang kabuluhang pagtangki sa sugat! at kung ihandog ko sa inyo ang aking tulong? iginalaw ni basilio ang ulo at nag isip.